Våpensmed

Våpensmed er en håndverker som lager og reparerer våpen. Faget har røtter tilbake til jernalderen. Smedyrket var da allsidig, men noen smeder fikk ry for å lage bedre eggstål, slik at sverd og kniver ble av bedre kvalitet. Mye av arbeidet ble likevel å utbedre egger og knekte sverd, noe som var en følge av kvaliteten på jernet som ble utvunnet på den tid. Vølund smed som vølet sverdet som den germanske sagnhelten Sigurd Fåvnesbane brukte til drakedreping, er eksempel på at smedyrket var høyt aktet. Våpensmeden sto også for produksjon av skjold og rustninger – og med tiden også for skytevåpen.

Industriproduksjon gjorde etterhvert at våpensmeden mer ble reparatør og vedlikeholder, noe som fortsatt er hovedbeskjeftigelsen til de militære våpensmedene.

Håndverket finnes i dag mest i grensetraktene mellom Pakistan og Afghanistan, der det fortsatt er mulig å få kjøpt håndsmidde kopier av de fleste håndvåpen og geværer.

 Se også 
 Børsemaker, håndverker som lager og reparerer skytevåpen

 Eksterne lenker 


Kategori:Metallbearbeiding
Kategori:Våpen